**ΔΡΑΣΤΗΡΙΟΤΗΤΕΣ ΑΠΟ ΤΟ ΚΟΣΜΟ ΤΗΣ ΦΥΣΙΚΗΣ ΓΙΑ ΤΟ ΝΗΠΙΑΓΩΓΕΙΟ**

**ΣΤΟΙΧΕΙΩΔΗ ΑΣΤΡΟΝΟΜΙΚΑ ΦΑΙΝΟΜΕΝΑ**

**Η ΓΗ ΩΣ ΟΥΡΑΝΙΟ ΣΩΜΑ**

**Υπεύθυνος καθηγητής: Ραβάνης Κωνσταντίνος**

**Έτος: Δ**

**Ημερομηνία:14/5/2023**

****

**1η Δραστηριότητα**

**Στόχος:** Να κατανοήσουν τα παιδιά ότι η Γη ανήκει σε ένα σύστημα πλανητών όπου στο κέντρο του βρίσκεται ο ήλιος και οι ίδιοι οι πλανήτες περιστρέφονται γύρω από αυτών.

**Υλικά:** Πουγκί , κορδέλες (8 μπλε , 8 πράσινες)

**Επικοινωνιακό πλαίσιο:** Αφού έχει προηγηθεί σε προηγούμενο μάθημα η δραστηριότητα της ανίχνευσης κι έχουμε αναφέρει ορισμένα πράγματα για τα αστρονομικά φαινόμενα στα παιδιά αλλά κι έχουμε ακούσει τις ιδέες τους για αυτά , τους κάνουμε την εξής ερώτηση που είναι αν είναι έτοιμοι να μας κάνουν αναπαράσταση το πλανητικό μας σύστημα.

**Περιγραφή δραστηριότητας:**

-Μαζεύουμε τα παιδιά στη γωνιά της παρεούλας

-Ρωτάμε εάν θυμούνται τι είχαμε πει στην ανίχνευση για το συγκεκριμένο θέμα

-Έπειτα με τη βοήθεια του πουγκιού χωρίζουμε τα παιδιά σε δύο ίσες ομάδες των 9 ατόμων

-Μέσα στο πουγκί υπάρχουν 2 χρώματα από κορδέλες όπου τα παιδιά θα διαλέγουν τυχαία κι όποια κορδέλα τύχουν θα είναι σε αυτή την ομάδα

-Στη συνέχεια δίνουμε τυχαία ονόματα πλανητών στα παιδιά για να μην υπάρξουν διαφωνίες μεταξύ τους και τους δίνουμε λίγο χρόνο για να ετοιμάσουν την αναπαράσταση η κάθε ομάδα ξεχωριστά.

-Αφού μας παρουσιάζουν την δουλειά τους μια μια κάνουμε τις παρατηρήσεις μας πάνω σ αυτό που είδαμε

-Αν κάποια ομάδα έκανε λάθος παρουσίαση δηλαδή αν στριφογύριζαν εσφαλμένα τότε χρησιμοποιούμε λίγα παιδιά από την ομάδα που ολοκλήρωσε σωστά και λίγα από την άλλη για να γίνει σωστά η αναπαράσταση

-Τέλος η δραστηριότητα αυτή έχει χαρακτήρα αξιολόγησης για να δούμε αν όντως έχουν καταλάβει τα παιδιά το πλανητικό μας σύστημα.